               IL-KUMMISSJONI EWROPEA
            Brussell, 14.4.2016
            COM(2016) 210 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni mill-Greċja – FEG/2015/011 GR/Supermarket Larissa)

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fis-26 ta' Novembru 2015, il-Greċja ressqet l-applikazzjoni FEG/2015/011 GR/Supermarket Larissa għall-kontribuzzjoni finanzjarja mill-FEG, wara li ngħataw is-sensji
                  2
                fis-Supermarket Larissa ABEE fil-Greċja.

               3.Wara l-valutazzjoni tagħha tal-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        L-applikazzjoni tal-FEG

                        FEG/2015/011 GR/Supermarket Larissa

                        L-Istat Membru

                        Il-Greċja

                        Ir-reġjun(i) ikkonċernat(i) (il-livell NUTS
                           3
                         2)

                        Il-Maċedonja Ċentrali
                           (Κεντρική Μακεδονία) (EL12)
                           Thessalia
                           (Θεσσαλία) (EL14)

                        Id-data tat-tressiq tal-applikazzjoni

                        Is-26 ta’ Novembru 2015

                        Id-data ta’ konferma tal-wasla tal-applikazzjoni

                        L-1 ta' Diċembru 2015

                        Id-data tat-talba għal informazzjoni addizzjonali

                        L-10 ta' Diċembru 2015

                        Id-data ta’ skadenza għall-għoti tal-informazzjoni addizzjonali

                        Il-21 ta' Jannar 2016

                        Id-data ta’ skadenza għat-tlestija tal-valutazzjoni

                        L-14 ta’ April 2016.

                        Il-kriterju tal-intervent

                        L-Artikolu 4(1)(a) tar-Regolament tal-FEG

                        L-intrapriża primarja:

                        Supermarket Larissa ABEE

                        L-għadd ta’ intrapriżi konċernati

                        1

                        Is-settur tal-attività ekonomika

                        (Id-Diviżjoni ta’ NACE Reviżjoni 2)
                           4

                        Id-diviżjoni 47 (Kummerċ bl-imnut, għajr ta' vetturi bil-mutur u muturi)

                        L-għadd ta’ sussidjarji, fornituri u produtturi downstream

                        0

                        Il-perjodu ta’ referenza (erba’ xhur):

                        It-3 ta' Mejju 2015 – t-3 ta' Settembru 2015

                        L-għadd ta’ sensji matul il-perjodu ta’ referenza (a)

                        557

                        L-għadd ta’ sensji qabel u wara l-perjodu ta’ referenza (b)

                        0

                        L-għadd totali ta’ sensji (a + b)

                        557

                        L-għadd totali ta’ benefiċjarji eliġibbli

                        557

                        L-għadd totali ta’ benefiċjarji fil-mira

                        557

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        543

                        Il-baġit għas-servizzi personalizzati (f’EUR)

                        10 530 000

                        Il-baġit għall-implimentazzjoni tal-FEG
                           5
                         (f’EUR)

                        250 000

                        Il-baġit totali (f’EUR)

                        10 780 000

                        Il-kontribuzzjoni tal-FEG (60 %) (f’EUR)

                        6 468 000

               VALUTAZZJONI TAL-APPLIKAZZJONI

               Proċedura

               4.Fis-26 ta’ Novembru 2015, il-Greċja ressqet l-applikazzjoni FEG/2015/011 GR/Supermarket Larissa fi żmien 12-il ġimgħa mid-data li fiha l-kriterji ta’ intervent stabbiliti fl-Artikolu 4 tar-Regolament tal-FEG ġew issodisfati. Il-Kummissjoni rrikonoxxiet il-wasla tal-applikazzjoni fl-1 ta' Diċembru 2015 u talbet għal informazzjoni addizzjonali mill-Greċja, fi żmien ġimagħtejn mid-data tat-tressiq tal-applikazzjoni, fl-10 ta' Diċembru 2015. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il xahar mill-wasla tal-applikazzjoni kompluta, li fiha l-Kummissjoni għandha tlesti l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fl-14 ta’ April 2016.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 557 ħaddiem
                  6
                li ngħataw is-sensja fis-Supermarket Larissa ABEE. Din l-intrapriża topera fis-settur ekonomiku kklassifikat taħt id-Diviżjoni 47 tan-NACE Reviżjoni 2 (Kummerċ bl-imnut, għajr ta' vetturi bil-mutur u muturi). Is-sensji li ngħataw mis-Supermarket Larissa jinsabu fir-reġjun tal-Maċedonja Ċentrali fil-livell NUTS 2 (Κεντρική Μακεδονία) (EL12) u Thessalia (Θεσσαλία) (EL14).

               Kriterji ta’ intervent

               6.Il-Greċja ressqet l-applikazzjoni skont il-kriterji ta’ intervent tal-Artikolu 4(1)(a) tar-Regolament tal-FEG, li titlob li jkun hemm mill-inqas 500 ħaddiem li ngħataw is-sensja matul perjodu ta’ referenza ta’ erba’ xhur f’intrapriża fi Stat Membru, inklużi ħaddiema li ngħataw is-sensja minn fornituri u produtturi downstream u / jew persuni li jaħdmu għal rashom li l-attività tagħhom waqfet.

               7.Il-perjodu ta’ referenza ta’ erba’ xhur għall-applikazzjoni huwa mit-3 ta' Mejju 2015 sat-3 ta' Settembru 2015. Matul il-perjodu ta' referenza, 557 ħaddiem ingħataw is-sensja fis-Supermarket Larissa ABEE.

               Kalkolu tas-sensji mogħtija u tal-waqfien tal-attività

               8.Is-sensji matul il-perjodu ta' referenza ġew ikkalkolati mid-data tat-terminazzjoni de facto tal-kuntratt tal-impjieg jew mal-iskadenza tiegħu.

               Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 557.

               Rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009

               10.Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, il-Greċja targumenta li l-ekonomija Griega kienet f’reċessjoni profonda għal sitt snin konsekuttivi (mill-2008 sal-2013). Skont l-ELSTAT, l-Awtorità tal-Istatistika Griega, mill-2008, il-PDG tal-Greċja naqas b’25,7 punti perċentwali, il-konsum pubbliku naqas b’21 punt perċentwali u l-konsum privat naqas bi 32,3 punti perċentwali, filwaqt li l-qgħad żdied b’madwar 19-il punt perċentwali.

               11.Barra minn hekk, it-tnaqqis fil-PDG żied id-distakk bejn il-PDG per capita Grieg u l-PDG per capita tal-UE, u b’hekk għosfor il-progress lejn konverġenza ekonomika li għamlet il-Greċja fil-perjodu bejn l-1995 u l-2007.

               12.Barra minn hekk, biex jindirizza l-pagamenti lura tad-djun barranin, fl-2008, il-gvern Grieg ħa miżuri mhux popolari, fosthom billi żied ir-rati tat-taxxa, għamel in-nefqa pubblika aktar effiċjenti u naqqas is-salarji tal-ħaddiema taċ-ċivil. Il-pagi fis-settur privat bdew jitnaqqsu wkoll f’tentattiv li tiżdied il-kompetittività tal-ekonomija Griega.

               13.Sa mill-2008, eluf ta’ intrapriżi waqqfu l-attivitajiet tagħhom u għalqu, u dan wassal biex ingħataw is-sensji lill-ħaddiema tagħhom u eluf ta’ persuni li kienu jaħdmu għal rashom waqfu mill-attivitajiet tagħhom, b’dan kollu jikkontribwixxi għal żieda qawwija fil-qgħad, imsemmija diġà hawn fuq.

               14.Effett immedjat tad-dħul imnaqqas kien tnaqqis fil-konsum. Fl-2009, it-tnaqqis fil-konsum tal-unitajiet domestiċi fil-Greċja segwa l-istess xejra negattiva bħal fl-UE-27. Fl-2010, fl-2011 u fl-2013 kien hemm irkupru fil-konsum tal-unitajiet domestiċi fil-livell tal-UE-27. Il-konsum tal-unitajiet domestiċi fil-Greċja ilu jonqos mill-bidu tal-kriżi finanzjarja u ekonomika u ċ-ċifri komplew sejrin lura kull sena matul il-perjodu 2008-2013.

               Konsum tal-unitajiet domestiċi
               (% tal-bidla meta mqabbel mas-sena ta’ qabel)

                        2008

                        2009

                        2010

                        2011

                        2012

                        2013

                        UE-27

                        0,9

                        -0,6

                        1,0

                        0,2

                        -0,5

                        0,1

                        Il-Greċja

                        2,9

                        -0,3

                        -6,8

                        -7,2

                        -8,9

                        -5,6

                        Sors: Eurostat
                           7

               15.Skont studju riċenti minn INE-GSEE
                  8
               , li ġie ppubblikat f’Lulju 2014, tlieta minn kull erba’ ħaddiema jew impjegati qalu li l-livell tad-dħul tagħhom naqas fl-2014 meta mqabbel mas-sena ta’ qabel minħabba tnaqqis fis-salarji. Barra minn hekk, 38 % ta’ dawk li wieġbu li emmnu li s-salarji tagħhom ser jerġgħu jonqsu fit-tliet xhur li ġejjin, naqqsu l-ispejjeż tagħhom kif xieraq.

               16.Matul il-perjodu 2009-2015, l-indikatur tal-fiduċja tal-konsumatur (perċentwal peżat ta' risposti pożittivi u negattivi) kien negattiv. L-indikatur iddeterjora ħafna matul l-ewwel tliet snin (-46 (2009) -63 (2010) -74 (2011)), u laħaq l-agħar riżultat tiegħu fl-2012 (-75). Il-konsumaturi regħu kisbu l-kunfidenza minn dakinhar u l-indikatur reġà mar lura kwazi għall-valuri tal-2009 (-49 għall-perjodu 2014-2015).

               17.Skont ir-rapport tal-ELSTAT dwar id-dħul tal-familji u l-kundizzjonijiet tal-għajxien, 23 % tal-Griegi kienu taħt il-livell limitu tal-faqar
                  9
                fl-2012.

               18.Sal-lum, is-settur tal-bejgħ bl-imnut kien is-suġġett ta’ ħames applikazzjonijiet oħrajn tal-FEG
                  10
               , ibbażati wkoll fuq il-kriżi finanzjarja u ekonomika globali.

               Avvenimenti li wasslu għall-għoti tas-sensji u għall-waqfien tal-attività

               19.Skont l-awtoritajiet Griegi, l-avvenimenti li wasslu għal dawn is-sensji kienu primarjament il-falliment u l-għeluq tal-kumpanija. Ir-raġunijiet li jwasslu għall-falliment kienu primarjament tnejn: (1) it-tnaqqis fid-dħul disponibbli tal-unitajiet domestiċi ― minħabba ż-żieda fil-piż tat-taxxa, tnaqqis fis-salarji (kemm ta’ impjegati privati kif ukoll tal-ħaddiema tal-gvern) u ż-żieda fil-qgħad ― li rriżultaw fi tnaqqis qawwi tal-kapaċità tal-akkwist; (2) it-tnaqqis drastiku tas-self lil intrapriżi u individwi minħabba n-nuqqas ta’ flus kontanti fil-banek Griegi. Skont il-Bank tal-Greċja, ir-rata ta’ tkabbir annwali għas-self mogħti lill-unitajiet domestiċi u l-intrapriżi (minbarra intrapriżi finanzjarji) ilha negattiva mill-2010 minħabba n-nuqqas ta’ flus kontanti fil-banek Griegi.

               20.Fl-1986, grupp ta' ħwienet tal-merċa żgħar fil-prefettura ta' Larissa waqqfu kooperattiva (Supermarket Larissa). Il-kooperattiva kibret malajr u fetħet ħwienet ġodda li integrat ħaddiema sidien ġodda fil-kooperattiva. Eventwalment, l-intrapriża kellha 42 ħanut u 600 ħaddiem bejn l-impjegati u l-ħaddiema sidien. L-iżvilupp b'suċċess tal-kooperattiva ntemm ħesrem mill-kriżi ekonomika u finanzjarja.

               21.Minħabba t-tnaqqis fil-kapaċità tal-akkwist tal-unitajiet domestiċi Griegi wara li l-ekonomija Griega qabdet in-niżla mill-bidu tal-kriżi ekonomika u finanzjarja, it-talba għal prodotti oħrajn, kif ukoll dik għall-prodotti essenzjali bażiċi, naqset. Fl-2015, wara t-tnaqqis għal ħames snin konsekuttivi, il-volumi tal-kummerċ bl-imnut tal-ikel, tax-xorb u tat-tabakk kienu aktar minn 30 % inqas mill-volumi fil-bidu tal-kriżi tal-2008

               Volumi tal-bejgħ bl-imnut tal-ikel, tax-xorb u tat-tabakk fil-Greċja.
               (bidliet fil-perċentwal annwali)

                        2009

                        2010

                        2011

                        2012

                        2013

                        2014-2015
                           11

                        Ikel-xorb-tabakk
                           12

                        -6,1

                        -5,5

                        -6,0

                        -9,0

                        -9,1

                        0,4

                        Sors: ELSTAT

               22.Il-bejgħ fis-Supermarket Larissa segwa l-istess tnaqqis bħall-ekonomija Griega u fl-2013, il-bejgħ kien 24 % inqas mill-2009.

               Supermarket Larissa ABEE
               (sales - miljun euro)

                        2009

                        2010

                        2011

                        2012

                        2013

                        67,6

                        66,9

                        64,5

                        58,6

                        51,6

               23.Sabiex tadatta ruħha għas-sitwazzjoni tas-suq, l-intrapriża applikat ċerti miżuri ta' awsterità bħal tnaqqis fil-pagi (-30 %), negozjar mill-ġdid tal-kirjiet, sospensjoni tad-data tal-maturità tal-kontijiet, tnaqqis tal-ispiża operattiva (pereżempju billi naqqset is-sigħat ta' dawl fil-ħwienet), eċċ. Madankollu, l-intrapriża ma setgħetx tegħleb it-telf tagħha u eventwalment kellha tagħlaq il-ħwienet wieħed wara l-ieħor matul it-tieni trimestru tal-2014. L-għeluq tal-intrapriża u tas-sensji sussegwenti seħħew eventwalment sena wara (it-tieni trimestru tal-2015), meta l-qorti ddeċediet fuq it-talba tal-falliment imressqa minn fornitur tas-Supermarket Larissa.

               Impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali

               24.L-awtoritajiet Griegi jargumentaw li s-sensji fis-Supermarket Larissa sejrin ikomplu jaggravaw is-sitwazzjoni tal-qgħad, li diġà marret għall-agħar minħabba l-kriżi ekonomika u finanzjarja u tidher li hija partikolarment fraġli. Il-Greċja għandha l-ogħla rati ta’ qgħad fost l-Istati Membri tal-UE u l-ħames l-ogħla waħda madwar id-dinja
                  13
               .

               Rata tal-qgħad

                     Sors: Eurostat
                  14
                u ELSTAT

               25.Barra minn hekk, id-djun tas-Supermarket Larissa lil partijiet terzi huma stmati li huma madwar EUR 33,5 miljun. Dan huwa maħsub li jaffettwa b'mod partikolari l-fornituri tas-supermarket, li jirriżulta minn fallimenti kumulattivi u sensji addizzjonali.

               26.Ħafna mis-sensji (97,5 %) huma kkonċentrati f'Thessalia, fit-territorju ta' Larissa li huwa fil-livell 3 ta' NUTS (EL142). Is-sitwazzjoni tal-impjiegi f'Thessaly li dehret li kienet ftit aħjar mill-medja nazzjonali (51,8 % vs 50,8 % fl-2012 u 49,6 % vs 48,8 % fl-2013) kienet ftit agħar fl-2014 (49 % vs 49,4 %)
                  15
               . Barra minn hekk, hemm nuqqas ta’ offerti tax-xogħol fir-reġjun meta mqabbel man-numru għoli ta’ persuni li qegħdin ifittxu xogħol. Għalhekk, 73,5 % tal-persuni qiegħda ilhom qiegħda għal iktar minn 12-il xahar f'Thessalia
                  16
               .

               Il-benefiċjarji fil-mira u l-azzjonijiet proposti

               Benefiċjarji fil-mira

               27.Dawn il-ħaddiema kollha li ngħataw is-sensji huma mistennija li jipparteċipaw fil-miżuri. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Kategorija

                        Numru ta'
                           benefiċjarji fil-mira

                        Sess:

                        Irġiel:

                        194

                        (34,8 %)

                        Nisa:

                        363

                        (65,2 %)

                        Ċittadinanza:

                        Ċittadini tal-UE:

                        556

                        (99,8 %)

                        mhux ċittadini tal-UE:

                        1

                        (0,2 %)

                        Grupp ta’ età:

                        15-24 sena:

                        0

                        (0,0 %)

                        25-29 sena:

                        50

                        (9,0 %)

                        30-54 sena:

                        479

                        (86,0 %)

                        55-64 sena:

                        28

                        (5,0 %)

                        aktar minn 64 sena:

                        0

                        (0,0 %)

               28.Barra minn hekk, il-Greċja sejra tipprovdi servizzi kkofinanzjati mill-FEG lil massimu ta’ 543 żagħżugħ(a) barra mill-edukazzjoni, impjieg jew taħriġ (NEETs) u li jkollhom inqas minn 30 sena fid-data ta’ sottomissjoni tal-applikazzjoni, peress li s-sensji kollha msemmijin fil-paragrafu 5 seħħew fir-reġjuni tal-livell 2 tan-NUTS ta' Thessalia (Θεσσαλία) (EL14) u tal-Maċedonja Ċentrali (Κεντρική Μακεδονία) (EL12) li huma eliġibbli skont l-Inizjattiva Favur l-Impjieg taż-Żgħażagħ.

               29.Għalhekk, in-numru totali stmat ta’ benefiċjarji fil-mira li huma mistennija jieħdu sehem fil-miżuri, inklużi n-NEETs, huwa ta’ 1 100.

               Eliġibbiltà tal-azzjonijiet proposti

               30.Is-servizzi personalizzati li għandhom jiġu pprovduti lill-ħaddiema ssensjati u lin-NEETs jikkonsistu mill-azzjonijiet li ġejjin:

               –Gwida okkupazzjonali: Din il-miżura ta’ akkumpanjament, li sejra tkun offruta lill-parteċipanti kollha, tkopri l-istadji li ġejjin:

               1 Informazzjoni indirizzata lin-NEETs. Għall-kuntrarju tal-ħaddiema fil-mira, li diġà huma identifikati (eks ħaddiema u ħaddiema sidien tas-Supermarket Larissa), il-grupp tan-NEETs fil-mira għad irid jiġi ddefinit. Fost kriterji oħrajn biex jintgħażlu n-NEETs fil-mira, l-awtoritajiet Griegi sejrin jużaw kriterji allinjati mal-kriterji inklużi fil-Pjan ta' Implimentazzjoni tal-Inizjattiva Favur l-Impjiegi taż-Żgħażagħ (jiġifieri żgħażagħ f'riskju tal-esklużjoni, il-livell tad-dħul tal-unitajiet domestiċi, il-livell tal-edukazzjoni, it-tul taż-żmien tal-qgħad, eċċ), kif ukoll, espressjonijiet ta' interess. Għal dan il-għan, beħsiebhom iniedu kampanji ta’ informazzjoni mmirati speċifikament lejn in-NEETs.

               2 Dħul u reġistrazzjoni. L-ewwel miżura pprovduta lill-parteċipanti kollha (ħaddiema u NEETs) tinkludi informazzjoni fuq is-servizzi u l-programmi ta’ taħriġ disponibbli u fuq ir-rekwiżiti ta’ ħiliet u taħriġ.

               3 Dokument okkupazzjonali u personali. Dan huwa maħsub sabiex jgħin lill-ħaddiema u n-NEETs jidentifikaw il-ħiliet u d-dgħufijiet tagħhom stess u l-opportunitajiet marbutin mal-interessi tagħhom stess u jistabbilixxu pjan tal-karriera realistiku. Wara dawn il-valutazzjonijiet, jitfassal dokument personali u okkupazzjonali, li jistabbilixxi il-proġett individwali tiegħu/tagħha u pjan ta’ azzjoni.

               4 Appoġġ fit-tiftix ta’ impjieg u gwida għall-karriera. Dan jinkludi: (1) taħriġ fi kwistjonijiet orizzontali bħall-iżvilupp ta’ ħiliet soċjali, l-aġġustament għal sitwazzjonijiet ġodda, it-teħid ta’ deċiżjonijiet; (2) l-assistenza fit-tiftix ta’ impjieg inkluż tagħrif fuq impjiegi disponibbli, riċerka attiva tal-opportunitajiet tax-xogħol lokali u reġjonali, tekniki ta’ tiftix tax-xogħol u taħriġ fuq l-abbozzar ta’ Curriculum Vitae u ittri ta ' preżentazzjoni u kif tħejji għal intervista tax-xogħol; (3) gwida professjonali: il-konsulenti sejrin jipprovdu gwida vokazzjonali lill-ħaddiema mkeċċija u lin-NEETs u sejrin jiggwidawhom lejn offerti tax-xogħol speċifiċi.

               5 Gwida lejn l-impjieg. Il-konsulenti sejrin jakkumpanjaw ukoll lill-ħaddiema u lin-NEETs matul l-implimentazzjoni tal-mogħdijiet tat-taħriġ tagħhom u tal-pjanijiet individwali ta’ reintegrazzjoni fid-dinja tax-xogħol. Il-parteċipanti li huma interessati li jiftħu negozju sejrin jirċievu appoġġ ġenerali u konsulenza fl-intraprenditorija fil-qafas tal-miżura tal-gwida okkupazzjonali.

               6 Monitoraġġ. Dan jipprovdi segwitu tal-parteċipanti matul is-sitt xhur wara t-tmiem tal-implimentazzjoni tal-miżuri. Din l-attività sejra titwettaq bi spejjeż tal-Istat Membru.

               –It-taħriġ, it-taħriġ mill-ġdid u t-taħriġ vokazzjonali. Din il-miżura tikkonsisti fl-għoti ta’ korsijiet ta’ taħriġ vokazzjonali lil ħaddiema u lin-NEETs li jikkorrispondu għall-ħtiġijiet tagħhom, kif identifikati matul l-attività ta’ konsulenza okkupazzjonali, u f’oqsma u setturi bi prospetti ta’ żvilupp tajbin u li jikkorrispondu għall-ħtiġijiet rikonoxxuti fis-suq tax-xogħol. Il-korsijiet ta’ taħriġ jistgħu jkunu kkumplimentati b'apprendistati wkoll.

               –Kontribuzzjoni għall-bidu ta' negozju. Il-ħaddiema jew in-NEETs li jiftħu n-negozji tagħhom stess sejrin jirċievu sa EUR 15 000 bħala kontribuzzjoni biex tkopri l-ispejjeż tal-ftuħ. Fil-Greċja, waħda mid-diffikultajiet ewlenin li jiffaċċjaw l-imprendituri meta jiftħu negozju hija l-aċċess għall-finanzjament. Il-banek, minħabba n-nuqqas ta’ flus, jiċħdu l-maġġoranza ta’ talbiet għas-self. Din il-miżura għandha l-għan li tippromwovi l-intraprenditorija permezz ta’ dan l-appoġġ finanzjarju. Il-kontribuzzjoni sejra titħallas f'pagamenti wara li tilħaq ċerti miri bħal tfassil ta' pjan ta' negozju, ir-reġistrazzjoni tal-intrapriża, eċċ. Minħabba l-isfond ta' għadd sinifikanti ta' benefiċjarji bħala membri ta’ kooperattivi jew ħaddiema sidien, l-awtoritajiet Griegi jqisu li huwa ferm probabbli li xi wħud min-negozji l-ġodda sejrin jieħdu l-forma ta' kooperattivi soċjali u għalhekk ikunu eleġibbli għal assistenza taħt il-liġi Griega dwar l-ekonomija soċjali u l-intraprenditorja soċjali
                  17
               .

               –Benefiċċju għall-parteċipazzjoni u benefiċċju għat-taħriġ. Biex jiġu koperti l-ispejjeż imġarrbin meta jieħdu sehem fil-miżura ta’ gwida okkupazzjonali, il-benefiċjarji sejrin jirċievu EUR 50 għal kull jum ta’ parteċipazzjoni. Waqt it-taħriġ, il-benefiċċju ser ikun ta’ EUR 6 fis-siegħa.

               –Benefiċċji għall-mobilità. Il-ħaddiema jew in-NEETs li jaċċettaw impjieg li jinvolvi bidla ta’ residenza ser jirċievu somma f’daqqa ta’ EUR 2 000 biex tkopri n-nefqa meħtieġa.

               31.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma għandhomx jissostitwixxu l-miżuri passivi ta’ protezzjoni soċjali.

               32.Il-Greċja pprovdiet l-informazzjoni meħtieġa dwar l-azzjonijiet li huma obbligatorji għall-intrapriża konċernata b’konformità mal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG mhix se tieħu post dawn l-azzjonijiet.

               Baġit stmat

               33.L-ispejjeż totali stmati huma ta’ EUR 10 780 000, li jinkludu n-nefqa għal servizzi personalizzati ta’ EUR 10 530 000 u n-nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 250 000.

               34.Il-kontribuzzjoni finanzjarja totali mitluba mill-FEG hija ta’ EUR 6 468 000 (60 % tal-ispejjeż totali).

                        Azzjonijiet

                        Għadd stmat ta’ parteċipanti

                        Spiża stmata għal kull parteċipant
                        (EUR)

                        Spejjeż totali stmati

                        (EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Gwida okkupazzjonali

                        1 100

                        1 250

                        1 375 000

                        Taħriġ, taħriġ mill-ġdid u taħriġ vokazzjonali

                        1 100

                        2 690

                        2 960 000

                        Kontribuzzjoni għall-ftuħ ta’ negozju

                        200

                        15 000

                        3 000 000

                        Subtotal (a):

                        Perċentwal tal-pakkett ta’ servizzi personalizzati

                        –

                        7 335 000

                        (69,66 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Benefiċċji għall-parteċipazzjoni

                        1 100

                        1 250

                        1 375 000

                        Benefiċċju għat-taħriġ

                        900

                        1 800

                        1 620 000

                        Benefiċċju għall-mobilità u kontribuzzjoni għall-ispejjeż tal-ivvjaġġar.

                        100

                        2 000

                        200 000

                        Subtotal (b):

                        Perċentwal tal-pakkett ta’ servizzi personalizzati:

                        –

                        3 195 000

                        (30,34 %)

                        Azzjonijiet skont l-Artikolu 7(4) tar-Regolament tal-FEG

                        1. Attivitajiet ta’ tħejjija

                        –

                        40 000

                        2. Ġestjoni

                        –

                        110 000

                        3. Informazzjoni u pubbliċità

                        –

                        50 000

                        4. Kontroll u rappurtar

                        –

                        50 000

                        Subtotal (c):

                        Perċentwal tal-ispejjeż totali:

                        250 000

                        (2,32 %)

                        L-ispejjeż totali (a + b + c):

                        –

                        10 780 000

                        Kontribuzzjoni tal-FEG (60 % tal-ispejjeż totali)

                        –

                        6 468 000

               35.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali għall-pakkett ikkoordinat ta’ servizzi personalizzati. Il-Greċja kkonfermat li dawn l-azzjonijiet huma marbuta mal-kundizzjoni li jkun hemm parteċipazzjoni attiva tal-benefiċjarji fil-mira f’attivitajiet ta’ tfittix tal-impjieg jew ta’ taħriġ.

               36.Il-Greċja kkonfermat li l-ispejjeż tal-investimenti għall-ħaddiema li jaħdmu għal rashom, in-negozji l-ġodda u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju.

               Perjodu ta’ eliġibbiltà tan-nefqa

               37.Il-Greċja bdiet tipprovdi s-servizzi personalizzati lill-ħaddiema fil-mira u lin-NEETs fis-26 ta' Frar 2016. Għalhekk, in-nefqa fuq l-azzjonijiet għall-ħaddiema sejrin ikunu eliġibbli għal kontribuzzjoni finanzjarja mill-FEG mis-26 ta' Frar 2016 sas-26 ta' Frar 2018, filwaqt li n-nefqa fuq l-azzjonijiet għan-NEETs ser tkun eliġibbli għal kontribuzzjoni finanzjarja mill-FEG mis-26 ta' Frar 2016 sal-31 ta' Diċembru 2017.

               38.Il-Greċja bdiet iġġarrab in-nefqa amministrattiva għall-implimentazzjoni tal-FEG fis-26 ta' Frar 2016. In-nefqa fuq l-attivitajiet ta’ tħejjija, ġestjoni, informazzjoni u pubbliċità, kontroll u rappurtar għandha tkun eliġibbli għal kontribuzzjoni finanzjarja mill-FEG mis-26 ta' Frar 2016 sas-26 ta' Awwissu 2018.

               Il-kumplementarjetà ma' azzjonijiet iffinanzjati b'fondi nazzjonali jew tal-Unjoni

               39.Is-sors ta’ prefinanzjament jew kofinanzjament nazzjonali huwa l-Programm ta’ Investiment Pubbliku Nazzjonali.

               40.Il-Greċja kkonfermat li l-miżuri deskritti hawn fuq, li jirċievu kontribuzzjoni finanzjarja mill-FEG, mhumiex ser jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni mal-benefiċjarji fil-mira jew mar-rappreżentanti tagħhom jew mal-imsieħba soċjali, kif ukoll mal-awtoritajiet lokali u reġjonali

               41.Il-Greċja indikat li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-benefiċjarji fil-mira, mal-Istitut tax-Xogħol tal-Konfederazzjoni Ġenerali Griega (GSEE) u mal-Organizzazzjoni tal-Impjieg tal-Forza tax-Xogħol (OAED)
                  18
               . F'Marzu 2015 kien hemm l-ewwel laqgħa ta' kuntatt biex tiġi vverifikata l-eliġibbiltà ta' kawża b'appoġġ tal-eks ħaddiema tas-supermarket Larissa. Wara kuntatti varji bejn il-Ministeru tax-Xogħol, is-Sigurtà Soċjali u s-Solidarjetà Soċjali u r-rappreżentanti tal-ħaddiema, l-applikazzjoni proposta u l-kontenut tal-pakkett integrat ta' miżuri ġew miftehma f'Lulju 2015.

               Is-sistemi ta’ ġestjoni u ta’ kontroll

               42.L-applikazzjoni fiha deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Greċja nnotifikat lill-Kummissjoni li l-kontribuzzjoni finanzjarja ser tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Greċja. L-Awtorità tal-Implimentazzjoni tal-Azzjonijiet tal-FSE (EYE-EKT) ser taġixxi bħala awtorità ta' ġestjoni, il-Kumitat tal-Kontroll Finanzjarju tas-Segretarjat Ġenerali tal-Politika Fiskali tal-Ministeru tal-Finanzi ser jaġixxi bħala l-awtorità ta' verifika, waqt li s-Servizz Speċjali għal Ċertifikazzjoni u Verifika tal-Programmi Kofinanzjati tal-Ministeru tal-Ekonomija, l-Infrastruttura, it-Tbaħħir u t-Turiżmu ser jaġixxi bħala awtorità ta' ċertifikazzjoni.

               L-impenji li ngħataw mill-Istat Membru kkonċernat

               43.Il-Greċja pprovdiet l-assigurazzjonijiet kollha meħtieġa fir-rigward ta’ dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rrispettati fil-kuntest tal-aċċess għall-azzjonijiet proposti u l-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħrajn tal-Unjoni, u se jkun evitat kull finanzjament doppju,

               –l-azzjonijiet proposti ser jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               L-IMPLIKAZZJONI BAĠITARJA

               Il-proposta baġitarja

               44.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  19
               .

               45.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 6 468 000, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               46.Id-deċiżjoni proposta biex jiġi mmobilizzat l-FEG ser tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u dwar il-ġestjoni finanzjarja tajba
                  20
               .

               Atti relatati

               47.Fl-istess waqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni ser tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 6 468 000 lill-intestatura baġitarja rilevanti.

               48.Fl-istess waqt li tadotta din il-proposta għal deċiżjoni biex jiġi mmobilizzat il-FEG, il-Kummissjoni ser tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li ser jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni
                  (applikazzjoni mill-Greċja – FEG/2015/011 GR/Supermarket Larissa)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  21
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u dwar il-ġestjoni finanzjarja tajba
                  22
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b’riżultat ta’ bidliet strutturali ewlenin fix-xejriet tal-kummerċ dinji minħabba l-globalizzazzjoni, b’riżultat tal-issoktar tal-kriżi finanzjarja u ekonomika globali, jew b’riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  23
               .

               (3)Fis-26 ta' Novembru 2015, il-Greċja ressqet applikazzjoni FEG/2015/011 GR/Supermarket Larissa għall-kontribuzzjoni finanzjarja mill-FEG, wara li ngħataw is-sensji fis-Supermarket Larissa ABEE fil-Greċja. Din kienet issupplimentata b’informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Skont l-Artikolu 6(2) tar-Regolament (UE) Nru 1309/2013, il-Greċja ddeċidiet li tipprovdi wkoll servizzi personalizzati kkofinanzjati mill-FEG lil 543 żagħżugħ u żagħżugħa barra mill- edukazzjoni, impjieg jew taħriġ (NEETs).

               (5)Għaldaqstant, il-FEG għandu jiġi mmobilizzat sabiex tingħata kontribuzzjoni finanzjarja li tammonta għal EUR 6 468 000 għall-applikazzjoni ppreżentata mill-Greċja.

               (6)Sabiex jitnaqqas kemm jista’ jkun iż-żmien li jittieħed għall-mobilizzazzjoni tal-FEG, din id-deċiżjoni għandha tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2016, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jagħti s-somma ta’ EUR 6 468 000 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Din tapplika minn [id-data tal-adozzjoni]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                         Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  F’konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  422 impjegat u 135 ħaddiema sidien

                     (7)
                  Kodiċi: nama_fcs_k

                     (8)
                  http://www.inegsee.gr/wp-content/uploads/2014/07/Symperasmata.pdf

                     (9)
                  Fil-Greċja, il-limitu tal-faqar huwa ta’ EUR 5 708 fis-sena għal kull persuna (għal individwi) u EUR 11 986 għal unitajiet domestiċi li fihom żewġ adulti u żewġt itfal sa 14-il sena.

                     (10)
                  FEG/2010/010 CZ Unilever, COM(2011) 61
                     FEG/2010/016 ES Aragón retail, COM(2010) 615
                     FEG/2011/004 GR ALDI Hellas, COM(2011) 580
                     FEG/2014/009 GR Sprider Stores, COM(2014) 620
                     FEG/2014/013 GR Odyssefs Fokas, COM(2014) 702

                     (11)
                  Il-perjodu jkopri minn Jan. 2014-Nov. 2015

                     (12)
                  Inklużi ħwienet tal-ikel kbar u ħwienet tal-ikel, xorb u tabakk speċjalizzati.

                     (13)
                  Sors: ILO.

                     http://www.ilo.org/global/research/global-reports/global-employment-trends/2014/WCMS_233936/lang--en/index.htm

                     (14)
                  Kodiċi tal-Eurostat tsdec450.

                     (15)
                  Sors: Eurostat [codes (lfst_r_lfe2emprt) u (lfsi_emp_a)]

                     (16)
                  Sors: Eurostat code [lfst_r_lfu2ltu]

                     (17)
                  Liġi 4019/2011.

                     (18)
                  O.A.E.D. hija l-istrument ewlieni għall-implimentazzjoni tal-Politika tal-Gvern dwar l-Impjiegi. Hija Entità Legali taħt id-Dritt Pubbliku u hija direttament responsabbli fir-rigward tal-Ministeru tax-Xogħol u l-Affarijiet Soċjali.

                     (19)
                  ĠU L 347, 20.12.2013, p. 884.

                     (20)
                  ĠU C 373, 20.12.2013, p. 1.

                     (21)
                  ĠU L 347, 20.12.2013, p. 855.

                     (22)
                  ĠU C 373, 20.12.2013, p. 1.

                     (23)
                  Ir-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


               IL-KUMMISSJONI EWROPEA
            Brussell, 30.9.2015
            COM(2015) 486 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-Mobilizzazzjoni tal-Istrument ta’ Flessibilità għal miżuri baġitarji immedjati taħt l-Aġenda Ewropea dwar il-Migrazzjoni

               MEMORANDUM TA’ SPJEGAZZJONI

               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
                jippermetti l-mobilizzazzjoni tal-Istrument tal-Flessibilità sabiex ikun possibbli l-finanzjament ta’ nefqa identifikata b’mod ċar li ma setgħetx tiġi ffinanzjata fil-limiti massimi disponibbli għal intestatura waħda jew aktar tal-qafas finanzjarju pluriennnali.

               F’konformità mal-Artikolu 11 tar-Regolament tal-Kunsill Nru 1311/2013 u l-punt 12 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta’ baġit u dwar ġestjoni finanzjarja tajba
                  2
               , wara li ġew eżaminati l-possibilitajiet kollha għar-riallokazzjoni tal-approprjazzjonijiet u ġie eżawrit kull marġini mhux allokat taħt l-intestatura tan-nefqa Sigurtà u Ċittadinanza (intestatura 3), il-Kummissjoni qed tipproponi li jiġi mmobilizzat l-Istrument tal-Flessibilità. Din il-mobilizzazzjoni tikkonċerna ammont ta’ EUR 66,1 miljun lil hinn mil-limitu massimu tal-intestatura 3 tal-qafas finanzjarju pluriennali, u hija maħsuba biex tiffinanzja appoġġ għal miżuri għall-immaniġġjar ta’ kriżijiet tar-refuġjati.

               L-approprjazzjonijiet għall-ħlasijiet li jikkorrispondu mal-mobilizzazzjoni proposta tal-Istrument ta’ Flessibbiltà huma EUR 52,9 miljun fl-2016 u EUR 13,2 miljun fl-2017.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-Mobilizzazzjoni tal-Istrument ta’ Flessibilità għal miżuri baġitarji immedjati taħt l-Aġenda Ewropea dwar il-Migrazzjoni

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba
                  3
               , u b’mod partikolari l-punt 12 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)L-Artikolu 11 tar-Regolament tal-Kunsill 1311/2013 li jistabbilixxi l-qafas finanzjarju pluriennali għas-snin 2014-2020
                  4
                stabbilixxa l-istrument tal-flessibilità sa massimu ta’ EUR 471 miljun (prezzijiet tal-2011) kull sena,

               (2)Wara li eżaminaw il-possibilitajiet kollha għar-riallokazzjoni tal-approprjazzjonijiet taħt il-limitu tan-nefqa Sigurtà u Ċittadinanza (intestatura 3), il-Kummissjoni qed tipproponi li timmobilizza EUR 66,1 miljun permezz tal-Istrument ta’ Flessibilità għall-finanzjament ta’ miżuri fil-qasam tal-migrazzjoni.

               (3)L-approprjazzjonijiet għall-ħlasijiet li jikkorrispondu mal-mobilizzazzjoni proposta tal-Istrument ta’ Flessibbiltà huma EUR 52,9 miljun fl-2016 u EUR 13,2 miljun fl-2017,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2015, l-Istrument ta’ Flessibilità jintuża biex jiżdiedu l-approprjazzjonijiet ta’ impenn b'EUR 66,1 miljun oltre l-limitu għall-infiq tal-intestatura Sigurtà u Ċittadinanza (intestatura 3).

               Dak l-ammont għandu jintuża biex jiffinanzja miżuri għall-immaniġġjar tal-kriżi tar-refuġjati.

               L-approprjazzjonijiet għall-ħlasijiet li jikkorrispondu mal-mobilizzazzjoni proposta tal-Istrument ta’ Flessibbiltà huma EUR 52,9 miljun fl-2016 u EUR 13,2 miljun fl-2017.

               Artikolu 2

               Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L347, 20.12.2013, p.884.

                     (2)
                  ĠU C 373, 20.12.2013, p. 1.

                     (3)
                  ĠU C 373, 20.12.2013, p. 1.

                     (4)
                  ĠU L 347, 20.12.2013, p. 884.